《与郭舜钦朝请》
宋代·邓肃

成均冷坐穷吞纸，额叩龙墀滨九死。
背负琴书偶生还，赖有春风满故里。
故里渺居天一隅，因仍蔓草不堪除。
多谢先生肯游刃，号令雷霆一扫驱。
旧弊忽消新庆长，老稚相携纷击壤。
坐使牛蹄一泓中，九万共抟羊角上。
只恐朝廷急英雄，割鸡不用烦屠龙。
政须太山来压卵，金阙唤回小令公。
陋巷嗟余空四壁，饿死平生无枉尺。
知音今有昌黎公，玉川得卧三竿日。

作者简介：邓肃（1091～1132），字志宏，南剑沙县（今属福建）人。生于宋哲宗元祐六年，卒于宋高宗绍兴二年，年四十二岁。少警敏能文，善谈论。会李纲罢相，上疏争之，干执政怒，罢归居家，绍兴二年（1132年）五月，携母避寇福唐（今福清），五月初九病逝，年仅41岁，归葬于邓墩。肃著有《栟榈集》三十卷，《挥尘后录》传于世。《闽沙邓氏族谱》载：邓肃，字志宏，父祖谷，长子邓普，字寰宇，次子邓慈。